Recommended byColombia
గత ఎపిసోడ్‌లో జరిగిన కథ..
మనోజ్ కుమార్ బలవంతం మీద హాస్పెటల్‌కి బయలుదేరుతుంది ఇంద్రజా. అంతా కలిసి రమేష్ చంద్రని చూడ్డానికి లోపలికి వెళ్లగా.. రమేష్ చంద్ర కళ్లు తెరిచి చూస్తాడు. ఇంద్రజా, మనోరమా(ఇంద్రజ తోసేసిన తర్వాత చంపడానికి తనూ ప్రయత్నిస్తుంది) టెన్షన్ పడుతారు. అయితే రమేష్ చంద్ర ఏం మాట్లాడలేని పరిస్థితులో ఉండటం చూసి కొడుకులు ఇద్దరూ ఏడుస్తారు. ఇంతలో డాక్టర్ వచ్చి.. ‘అతడు పూర్తిగా కోలుకోలేదు. అతడు లేవలేడు. మాట్లాడలేడు. దానికి ప్రస్తుతం మా దగ్గర ట్రీట్‌మెంట్ ఏం లేదు’ అంటూ చెప్పడంతో.. అంతా షాక్ అవుతారు. ఇంద్రజా మనోరమా ఇద్దరూ ఆనందిస్తారు.
708 ఎపిసోడ్‌లో హైలైట్స్‌..
ఇంటికి చేరుకున్న ఇంద్రజా.. లక్ష్మీతో ‘రమేష్ చంద్రకు సృహవచ్చిందని, చిన్నీకి శిక్ష తగ్గుతుందని’ చెబుతుంది. దాంతో లక్ష్మీ హ్యాపీగా ఫీల్ అవుతుంది. వెంటనే.. ఇంద్రజ పక్కకు వెళ్లి.. ‘చిన్నీ అదృష్టం కాదు.. నా అదృష్టం.. నేను అనుకున్నట్లుగానే రమేష్ చంద్ర ఇక లేవడు. చిన్నీ బయటికి రాలేదు. నా కూతురు సింధూ హ్యాపీ’ అని సంబరపడిపోతుంది మనసులో.
Read Also: మీరు ‘కోయిలమ్మ’ సీరియల్ ఏదైనా ఎపిసోడ్ మిస్ అయ్యారా? అన్ని ఎపిసోడ్‌లు ఒక్క క్లిక్‌తో!
ఉపలక్షిత సాయంతో చిన్నీకి బెయిల్ వస్తుంది. దాంతో ఉపలక్షిత.. ‘చిన్నీ పదా.. మీ ఇంటి దగ్గర డ్రాప్ చేసి తిరిగి వెళ్లిపోతాను..’ అంటుంది. చిన్నీ ఏడుస్తూ.. ‘ఇక నాకు ఏ ఇల్లు లేదు ఉపలక్షితా’ అంటుంది బాధగా.. అమర్ వచ్చాడని తిట్టి వెళ్లిపోయాడని ఉపలక్షితకి చెబుతుంది. అయితే ఉపలక్షిత.. ‘అమర్‌తో జరిగింది చెబితే నమ్ముతాడు చిన్నీ’ అంటుంది.
దాంతో చిన్నీ ఇంటికి బయలుదేరతుంది. రమేష్ చంద్ర ఇంటికి తీసుకొచ్చేశారు. సమీర్ తండ్రికి మందులు తేవడానికి బయటికి వెళ్తాడు. అమర్‌తో చిన్నీ మాట్లాడి, సంజాయిషీ ఇచ్చే ప్రయత్నం చేయగా.. అమర్ అడ్డు చెబుతాడు. కుర్చీలో నిర్జీవంగా చూస్తూ ఉన్న తండ్రి రమేష్ చంద్ర చిన్నీని అవమానిస్తాడు. ఎప్పటి నుంచి ఉన్న తన అనుమానాన్ని కూడా బయటపెడతాడు. దాంతో చిన్నీ మనసు విరిగిపోతుంది.
కోయిలమ్మ
‘నేను ఈ మధ్య కాలంలో వచ్చానేమో.. కానీ సమీర్‌ని చిన్నప్పటి నుంచి చూస్తున్నారుగా? మరి ఎందుకు అతడికీ నాకు ఈ కలంకం అంటగట్టారు? మీరు నాకు అక్రమ సంబంధం అంటగట్టి మీ మీద నాకున్న గౌరవాన్ని కూడా పోగొట్టుకున్నారు. ఇక జీవితంలో నా ముఖం మీకు చూపించను’ అని చెప్పి బయటికి వెళ్లిపోతుంది. సమీర్ తిరిగి ఇంటికి వచ్చేసరికి చిన్నీ ఇల్లు వదిలి వెళ్లిపోతుంది. మరిన్ని వివరాలు తరువాయి భాగంలో చూద్దాం! కోయిలమ్మ కొనసాగుతోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.